title: Ηλεκτρονικός φάκελος φροντίδας υγείας ασθενή: οι παράμετροι ηθικής και δεοντολογίας
title: Electronic health care patient record: the parameters of ethics and deontology
titleType: AlternativeTitle
Creators: name: Βλάμη, Κωνσταντίνα
Publisher: name: Πανεπιστήμιο Δυτικής Αττικής
Year: 2023
Subjects: Ηλεκτρονικός φάκελος ασθενών
Δημόσια νοσοκομεία
Ηλεκτρονικός Φάκελος Υγείας

description: Ο όρος ηλεκτρονική υγεία συγκαταλέγεται πλέον στην καθημερινότητα των απασχολουμένων στο ευρύ φάσμα της υγείας. Η ερμηνεία του όρου ηλεκτρονική υγεία δεν είναι άλλο, από την αποδοχή και ενσωμάτωση των τεχνολογικών πληροφοριακών συστημάτων στον τομέα της υγείας, ο δε στόχος όπως ήδη εκφράζεται και είναι αποδεκτό είναι η συγκέντρωση, η αποθήκευση και επεξεργασία ιατρικών πληροφοριών και δεδομένων ενός ανθρώπου - ασθενούς και η πρόσβαση σε αυτές τις πληροφορίες τόσο από τον ίδιο τον ασθενή όσο και από άλλους παρόχους υπηρεσιών υγείας . Ο Ηλεκτρονικός Ιατρικός Φάκελος Ασθενή, ο οποίος είναι και το αντικείμενο της εργασίας, βασίζεται στην τεχνολογία των πληροφοριακών συστημάτων, παρουσιάζεται δε, ως η λύση της πλέον μακράς διάρκειας διατήρησης και με ασφάλεια πληροφοριών και δεδομένων υγείας και φροντίδας κάθε ανθρώπου - ασθενούς. Επιπλέον, συμβάλλει στην παροχή καλύτερης ποιότητας φροντίδας και στην αποδοτικότητα των ιατρών, νοσηλευτών και με όλων των απασχολούντων με το αντικείμενο της υγείας. Είναι σαφές ότι, η αυτοματοποίηση του συνόλου σχεδόν των ενεργειών που γίνονται στον ασθενή, συνεισφέρει τα μέγιστα στην παροχή υπηρεσιών υγείας και στη λήψη άμεσων για τον ασθενή αποφάσεων και θεραπειών από την άλλη πλευρά όμως, κρίνεται επιβεβλημένη η ασφάλεια των συστημάτων που υποστηρίζουν τον Ηλεκτρονικό Ιατρικό Φάκελο Ασθενή, ώστε να εξασφαλίζεται η εγκυρότητα, η αξιοπιστία, η διαχείριση των πληροφοριών υγείας αλλά να διαφυλάσσεται και το δικαίωμα του ασθενούς στην τήρηση του ιατρικού απορρήτου και του απορρήτου των προσωπικών ευαίσθητων δεδομένων. Είναι φανερό ότι, δεν είναι δυνατόν και δεν θα ήταν και δόκιμο, να τεθεί υπό αμφισβήτηση η διασφάλιση του ιατρικού απορρήτου και του απορρήτου των προσωπικών δεδομένων εξαιτίας του Ηλεκτρονικού Ιατρικού Φακέλου Ασθενή. Είναι απαραίτητος ο καθορισμός τόσο ηθικών όσο και νομικών διαδικασιών στη διακίνηση και επεξεργασία των προσωπικών δεδομένων ώστε να υπάρξει ένας αλληλοσεβασμός και μία αμφίδρομη σχέση εμπιστοσύνης μεταξύ ασθενή και ιατρού - υγειονομικού προσωπικού. Καθορίζονται τα δικαιώματα του ασθενή και οφείλει να τα γνωρίζει ώστε να μην μπορεί κανένας να του παραβιάσει και ακόμα και να συμβεί κάτι τέτοιο να μπορεί να το αναγνωρίσει. Στην αντίθετη περίπτωση είναι ορατός ό κίνδυνος απόκρυψης πληροφοριών από τον ασθενή, με αποτέλεσμα τη λανθασμένη προφανώς παροχή υπηρεσιών με κίνδυνο για τη ζωή του ασθενούς αλλά και την αμφισβήτηση της ικανότητας των παρεχόμενων υγειονομικές υπηρεσίες. Πιο αναλυτικά η παρακάτω εργασία αυτή περιγράφει τον Ηλεκτρονικό Ιατρικό Φάκελο Ασθενή κάνοντας ιστορική αναδρομή, την έντυπη μορφή του, τα πλεονεκτήματά του, τα μειονεκτήματά του, την ηλεκτρονική μορφή του κάνοντας ιστορική αναδρομή, τα πλεονεκτήματά του και μειονεκτήματά του, τις προδιαγραφές του και τις πληροφορίες που πρέπει να υφίστανται, καθώς και τη σημερινή του πορεία ανά τον κόσμο, την Ευρώπη και την Ελλάδα. Στη συνέχεια περιγράφει τα ηθικά και νομικά ζητήματα συνδεόμενα με τον Ηλεκτρονικό Ιατρικό Φάκελο Ασθενή, το δικαίωμα προστασίας του ασθενή καθώς και τα όργανα και μηχανισμούς προστασίας των προσωπικών ευαίσθητων δεδομένων.